RECLAMACIONS DEUTES - PRESSUPOSTOS, FACTURES, XECS, PAGARES, ETC.
La Llei permet poder reclamar deutes a través de dos procediments ràpids enomenats Procés monitori i Procés canviari, sempre i quan l'import a reclamar no superi els 30.000€.
Podeu reclamar pressupostos signats o amb el segell del deutor, factures, xecs, pagarés, contractes, i entre altres també els deutes contrets pel propietari d'un immoble davant la comunitat de propietaris per l'impagament de les despeses comunes i de quotes de comunitat.
Un cop l'advocat presenta la petició de reclamació al Jutjat, aquest haurà de requerir el deutor perquè en el termini de 20 dies us pagui o faci un escrit en contra manifestant les raons per les quals no us deu totalment o parcialment la quantitat reclamada. Si el deutor no paga ni fa escrit en contra el Jutge ordena l'execució del deute amb interesos i embargant els béns del deutor.
Quan el deutor s'oposi per escrit al pagament, si el deute és inferior a 3.000€ seguidament us citaran per a un judici verbal, i quan el deute sigui superior a 3.000€ s'haurà de presentar posteriorment demanda de judici ordinari.